section_heading: Spot
paragraph_text: Spot pjesme "Earth Song" bio je skup i dobro primljen. Primio je nagradu Le Film Fantastique za najbolji spot 1996. i nominiran je za Grammy za najbolji spot kratke forme 1997. Radnja spota se zasniva na propadanju Zemlje i njenom ponovnom rađanju. U prvom dijelu spota mogu se vidjeti mnogi kadrovi zločina počinjenih nad životinjama, uništavanja šuma, zagađivanja sredine i rata. Zatim se Jackson ujedinjuje sa svim ljudima svijeta prizivajući silu koja bi izliječila svijet. Koristeći specijalne efekte, vrijeme se u drugom dijelu kreće unazad. Tada se i život vraća, rat se završava, a šume ponovo rastu. Spot se završava s molbom kojom se svi pozivaju da doniraju Jacksonovoj fondaciji "Heal the World Foundation". Spot se rijetko prikazivao u Sjedinjenim Državama.